Eivind Luthen

Eivind Luthen (født 20. juli 1951) er en norsk religionshistoriker, sakprosaforfatter, kulturformidler og foreningsperson. 

Eivind Luthen studerte religionshistorie ved Universitetet i Oslo. Han har skrevet bøker og hefter, særlig om pilegrimer i middelalderen, deriblant I pilegrimenes fotspor til Nidaros som kom i 1992 og inspirerte til etableringa av pilegrimsveier i Norge, samt flere pilegrimsguider siden. Fra 1994 ble han foregangsmann for Pilegrimsleden.  

Luthen leder grasrotbevegelsen Pilegrimsfellesskapet St. Jakob, en ideell organisasjon som ble stifta i 1996, driver Pilegrimskontoret i Huitfeldts gate i Oslo og er redaktør for medlemsbladet Pilegrimen. 

I Tønsberg i Vestfold har Eivind Luthen engasjert seg som formidler av byens og distriktets rike historie, ikke minst fra vikingtid og middelalder. Der har han blant annet vært aktiv i bygginga av «Saga Oseberg» og «Saga Farmann», to vikingskipskopier som ble sjøsatt i 2012 og 2018.

Fra 2010 har Luthen skrevet flere innlegg og redaksjonelle tekster i Lokalavisen Øyene.

Utgivelser
 1988: 
 1992: I pilegrimenes fotspor til Nidaros, utgitt på Cappelen forlag

 1995: 

 1996: På pilegrimsferd til Santiago de Compostela, Særtrykk av: Kysten, 1996 nr 1
 1997: Selja : sunnivakulten og pilegrimsmålet, utgitt av Pilegrimskontoret/Scriptoriet

 1999: Skjærgårdsliv : historier fra Nøtterøy, utgitt på Færder forlag
 1999: Tusenårsengelen Mikael, utgitt på Genesis forlag
 2003: Pilegrimsguiden : Tønsberg - Oslo - Hamar, utgitt på Verbum forlag

 2005: Pilegrimsguiden : Hamar - Nidaros, med Tormod Berger, utgitt på Verbum forlag
 2006: Pilegrimsguiden : Halden - Oslo, med Tormod Berger, utgitt på Verbum forlag
 2006: Pilegrim ved verdens ende, utgitt på Verbum forlag

Referanser

Norske religionshistorikere
Norske sakprosaforfattere
Tønsbergs historie
Kultur i Vestfold
Foreningspersoner